anker+van+hoop – Anker van Hoop
Gepubliseer op Februarie 17, 2020 Maart 19, 2020 deur Letitia Pienewald	· 2 Kommentaar
My nuwejaars-seënwens aan julle elkeen. Ek wil dit graag met julle deel, al is dit al Februarie! 😋
Vroeër die jaar lees ek hierdie woorde van Paulus aan die Korinte en sien ewe skielik duidelik 'n strategie van die duiwel. Dit is die vyand van my en jou se verhouding met God.
"Ek is tog bang dat julle gedagtes weggevoer sal word van julle opregte en suiwer toewyding aan Christus, net soos die slang Eva met sy listigheid verlei het."
Wat val Satan aan, konstant, in elke gelowige se lewe?
Ons heelhartige, opregte, suiwer toewyding aan God.
Hoe doen hy dit? Deur listigheid en bedrog, baie subtiel en slinks.
Hy probeer altyd om ons toewyding te verminder deur onder andere baie aantreklike aanloklikhede te stuur wat ongelooflik moeilik is om te weier. En hy sê nie vir ons nie, ons is besig om te divert wanneer ons vir hulle ja sê.
Dit herinner my aan 'n storie wat julle dalk al gehoor het. Dit vertel van 'n persoon wat reguit geloop het maar na 'n rukkie het hy koers verander. Dit was effe, soos ek meen 'n millimeter dalk maar toe hy eers die koers kies en begin stap en al hoe verder aanhou daarmee het dit hom naderhand op 'n 90 grade of meer punt weg van sy punt waar hy sou opeindig gebring. Dis wat begin gebeur as ons toelaat dat ander dinge die aandag begin kry wat Abba toekom. Dit steel ons devotion aan Hom, dit maak dit halfhartig, afgewater, tweedehands en dis nie wat ons wil hê moet gebeur.
Daar is 'n battle te baklei kind van God, in elkeen van ons se lewens. Ons kan God nie met halfhartige harte dien nie. Nie as ons regtig by die wonder van wie Hy is en wat ons in verhouding met Hom kan smaak wil uitkom nie. Wees bewus.
Dis maar tot wat ek my en jou vandag wil aanspoor … WHOLEHEARTED DEVOTION aan Pappa-God. Die heel-jaar deur.
Mag 2020 julle beste jaar nog saam met God wees. Mag Jesus regtig Koning in ons lewens wees.
#HerstelFokus #HouFokus #GodEerste #WeesBewusVanDitWatAandagSteel
#aanloklikhede #BegeerlikhedeVanDieVlees #JesusIsDieLekkersteLekker #OnsIsGemaakVirDieEwige #IetsInOnsElkeenSmagNaMeer #DieTydelikeVervulNieNaastenbyDieselfdeHulleKanNie